Himere
Himere (Chimaeriformes) su mala grupa riba vrlo neobičnog, bizarnog izgleda sa velikom glavom i tankim, dugačkim repom. Pripadaju ribama sa hrskavičavim skeletom, rušljoribama. Nemaju spirakulum, a pet pari škržnih otvora imaju kožne poklopce. Slično ajkulama nemaju riblji mjehur i crijevo je prava cijev sa spiralnom pregradom. Rep je dugačak i tanak, a ispred leđnog peraja imaju bodlju koja može biti otrovna. Oplođenje je unutrašnje i odvojenih su polova. Jajnici su parni i u svakom se obrazuje po oko sto jaja, ali se u jajovodima razvija samo po jedno.